Subject: FW: TTOS jt muutmise eelnõu kooskõlastamine
From: "info - MKM" <[email-masked]>
To: "info - MKM" <[email-masked]>
Date: Wed, 26 Nov 2025 09:50:28 +0200

_____

Saatja: Ingrid Puurvee <[email-masked]
<mailto:[email-masked]> >
Saadetud: teisipäev, 25. november 2025 18:58
Adressaat: Dana Kadanik - MKM <[email-masked]
<mailto:[email-masked]> >
Teema: TTOS jt muutmise eelnõu kooskõlastamine

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Saatsite kooskõlastamiseks ja arvamuse avaldamiseks töötervishoiu ja
tööohutuse seaduse, Eestisse lähetatud töötajate töötingimuste seaduse
ning maksukorralduse seaduste muutmise seaduse eelnõu.

Edastan paar tähelepanekut. Kas soovite ametlikku vastuskirja või piisab
käesolevast e-mailist?

TTOS jt muutmise eelnõu

TTOS-i §-dega 27_6 ja 27_7 sätestatakse uus väärteokoosseis ning mille
kohaselt on TI-l õigus karistada töötajat rahatrahviga kuni 50
trahviühikut, kui ta ei kasutanud tööandja väljastatud
isikukaitsevahendeid nõuetekohaselt või jättis need üldse kasutamata ning
sellega kaasnes oht töötaja enda või teiste töötajate tervisele või elule.

Ettepanek sätestada erisus ja isikukaitsevahendite kasutamise mitte
kasutamise otsuse võiks jätta asutusele.

Teenistujatele on kehtestatud kohustus kanda pääste- ja demineerimistööde
teostamisel isikukaitsevahendeid, et tagada nende ohutus ja tervise
kaitse. Samas esineb töökorralduses olukordi, kus isikukaitsevahendite
kandmine ei ole vajalik, kuna tegevuste iseloomu tõttu puudub otsene oht
või tingimused seda ei nõua.

Sellisteks olukordadeks võib olla näiteks suvel pikaajalise metsa
kustutustööde tegemine või kulu põlengu likvideerimine, kus ei kanta
tulekustutusriietuse jopet, kuna tuleohu likvideerimisel kasutatakse
peamiselt luudasid, mistõttu puudub otsene kokkupuude leegiga ning tuleohu
tase on madal. Samuti võib suvel tekkida ülekuumenemise oht, kuna
kasutusel olevad tulekustusriided on liiga paksud. Sellise erandi
tegemiseks antakse teenistujale eraldi luba vastavalt päästetöö või
demineerimistöö juhilt, kes hindab konkreetse tööohutuse olukorda ja
riske.

Rakendusaktide kavandid

Vabariigi Valitsuse 3. aprilli 2008. a määruse nr 75 „Tööõnnetuse ja
kutsehaigestumise registreerimise, teatamise ja uurimise kord“ muutmine
Vabariigi Valitsuse 3. aprilli 2008. a määruse nr 75 „Tööõnnetuse ja
kutsehaigestumise registreerimise, teatamise ja uurimise kord“ § 4 lõike 5
teine lause sõnastatakse järgmiselt: „Tööandja esitab lõikes 4 _1
nimetatud raporti kannatanule või tema huvide kaitsjale kirjalikult või
töökeskkonna andmekogu kaudu kolme tööpäeva jooksul pärast tööõnnetuse
uurimise lõpetamist.“.

Eelnõu seletuskiri sedastab, et eelnõuga tehtava muudatuse eesmärk on
laiendada tööandja võimalusi infot edastada, võimaldades seda teha ka
elektrooniliselt töökeskkonna andmekogu kaudu.

Ettepanek, et teavitus võiks minna ka lisaks eesti.ee portaali kui
kannatanu kohta on raport tööinspektsiooni portaali laekunud (hetkel
sellist teavitust ei ole). See aitaks tagada, et raportid jõuaksid
kannatanuteni kindlalt, isegi kui tema e-posti aadress muutub või kui
puudub kaitsjaks määratud isik.

Selline kahekanaline teavitussüsteem vähendaks riske, et oluline info võib
kaduma minna või kätte mitte jõuda.

Lugupidamisega

Ingrid Puurvee
teenistusõiguse valdkonnajuht

Siseministeerium

 <mailto:[email-masked]>
[email-masked]

+372 5350 0504
 <https://www.siseministeerium.ee/>
<http://www.facebook.com/siseministeerium>
<https://open.spotify.com/show/1LO39xEFNzMh1Hd5ExumMi?si=9c67417b19184c53>